Festîvala Cinîyan a Zîlane ya 16. emser bi şîarê 'Xo ver bidê, xo rêxistin bikerê, bi azadî biciwîyê' şaristanê Frankfurtî yê Almanya de do bêra kerdene. Hollanda û Belçîka ra zî cinîyî do tewrê festîvale bibê.
YJK-E vat: ''Festîvala ma do biba asta tewr berze ya çalakîyan û biba mesajê seba xoverdayîşê Zapî. Me venga pêro cinîyanê Başûr, Vakur, Rojawan û Rojhelatê Kurdîstanî yê ke surgun de yê danê ke seba yewîya cinîyan a mîyanneteweyîye tewrê festîvale bibê û mesajêkê xurtî bidê. Ma pabeyê ciwanan ê ke bi coşê Newroze tewrê festîvale bibê.Heta nika xeylêk welatan ra cinîyî tewrê Festîvale Cinîyan a Zîlane bîyî. Festîvala emserîne de zî ma pê tewrbîyayîşê cinîyanê cîya-cîyayan do kêfweş bibê.''
Seba tewrbîyayîşê festîvale tay cayan ra otobusî do wurzê we. Adresê otobusan wina yê:
- Parkhaus Alt-Sachsenhausen
Walter-Kolb-Straße 16
- Parkhaus Depot Sachsenhausen
Hedderichstraße 34
- PARK ONE Tiefgarage Colosseo
Walther-von-Cronberg-Platz
Tren: Frankfurt Main HBF ra heta  Tramvaya 18-Frankfurt am Main Lokalbahnof.
